**Mae'r wybodaeth ddilynol yn cyfeirio at ffioedd am wasanaethau a**

DALEN FFEITHIA

Codi Ffioedd Am Ofal Amhreswyl A Gofal Preswyl Tymor Byr

7th Ebrill 2025

## Factsheet E

**gaiff pobl yn eu cartrefi eu hunain, yn y gymuned ac am arosiadau**

**tymor-byr wedi eu cynllunio (heb fod yn fwy na 8 wythnos) mewn gofal**

**preswyl/nyrsio. Caiff y gwasanaethau hyn eu galw yn Wasanaethau**

**Gofal Amhreswyl.**

**Maent yn wasanaethau y codir tâl amdanynt.** Mae gennych hawl i dderbyn asesiad ariannol prawf modd i benderfynu eich gallu i wneud cyfraniad tuag at gost eich pecyn gofal.

Mae costau yn daladwy o ddiwrnod cyntaf y gwasanaeth. Yr **uchafswm** swm misol y caniateir i'r Awdurdod Lleol ei godi yw £100.00 yr wythnos, a bennwyd gan Lywodraeth Cymru. Rhoddir ystyriaeth i gost y gwasanaeth a gewch a'ch gallu i dalu wrth benderfynu ar yr union swm y bydd angen i chi ei gyfrannu. Gwneir hyn drwy lenwi asesiad ariannol gyda phrawf modd.

**Beth sy'n digwydd nesaf?**

Bydd aelod o'r tîm Incwm yn cysylltu â chi i weld os dymunwch lenwi asesiad ariannol.

Ni fyddwch yn cael anfoneb nes cafodd canlyniad unrhyw brawf modd ei benderfynu. Unwaith y cwblhawyd yr asesiad ariannol, os oes angen i chi dalu ffi, byddir yn rhoi anfoneb i chi am unrhyw ofal a gawsoch yn y cyfnod anfonebu cyfredol. Caiff anfonebau eu paratoi tua 8 wythnos mewn ôl-ddyled.

Os nad ydych yn dymuno derbyn asesiad ariannol codir y cyfraddau safonol arnoch am y gofal a dderbyniwch nes y cyrhaeddwch yr uchafswm ffi o £100.00.

Byddwn yn anfon cadarnhad ysgrifenedig atoch o'r uchafswm ffi a aseswyd ar eich cyfer pan gafodd eich asesiad ei gwblhau.

Mae mwy o wybodaeth am y broses asesu ariannol a'r cyfraddau safonol am y gwasanaethau a ddarperir yn nhudalennau dilynol y llyfryn yma.

YDYCH CHI'N HAWLIO POPETH Y MAE GENNYCH HAWL IDDO?

Deallwn y gall gorfod talu am wasanaethau fod o bryder mawr i chi, er y cedwir y ffioedd hynny cyn ised ag sydd modd i roi ystyriaeth i'ch gallu i dalu yn seiliedig ar eich amgylchiadau unigol.

Mae gan Gynulliad Cenedlaethol Cymru a'r Adran Gwasanaethau Cymdeithasol ymrwymiad i helpu unrhyw un y codir tÃ¢l arnynt am wasanaethau i hawlio'r holl fudd-daliadau Nawdd Cymdeithasol a phensiynau y mae ganddynt hawl iddynt, yn cynnwys budd-daliadau efallai nad yw pobl yn gwybod amdanynt ac nad ydynt yn eu cael er bod ganddynt hawl iddynt.

Ni chodir ffi am y gwasanaeth hwn ac mae ar gael i bawb sy'n derbyn gwasanaeth y gellir codi ffi amdano drwy Gwasanaethau Cymdeithasol.

Bydd y Swyddog Uchafu Incwm yn cwblhau gwiriad budd-daliadau i chi pan fydd yn asesu y ffi a godir arnoch. **Bydd y Swyddog Incwm yn cwblhau gwiriad budd-daliadau i chi wrth asesu eich dâl. Os byddant yn nodi y gallech fod â hawl i fudd-daliadau ychwanegol, byddant yn eich cynghori sut i wneud y ceisiadau.**

GWASANAETHAU Y CODIR FFI AMDANYNT

***Mae meini prawf asesu ar bob gwasanaeth a ddarperir lle dosberthir yr asesiad angen fel sylweddol neu hanfodol.***

* Gofal Cartref (gwasanaethau a ddarperir ar gyfer gofal personol, gwasanaethau cymorth, gwasanaethau gwarchod a chefnogaeth synhwyraidd,). Ffi safonol Â £25.10 yr awr.
* Mynychu canolfan gofal dydd (codir tâl ar wahân am brydau bwyd a chludiant, lle'n berthnasol). Ffi safonol £68.60 y sesiwn.
* Gwasanaethau Byw â Chymorth. Ffi safonol £25.10 yr awr.
* Taliadau Uniongyrchol. Ffi safonol â £17.60 yr awr.
* Gwasanaethau Rhannu Bywydau/Lleoliad Oedolion. Ffi safonol am gymorth sesiwn £12.60 yr awr. Ffi safonol am wasanaethau seibiant/lleoliadau hirdymor. Band A £63.03 y noson, Band B £75.56 y noson, Band C £87.64 y noson, Band D £112.25 y noson.
* Gofal Preswyl Tymor wedi'i Gynllunio neu Ofal Nyrsio hyd at uchafswm o 8 wythnos. Caiff 8 wythnos o ofal tymor byr ei asesu dan y polisi codi ffi am ofal preswyl a nyrsio. Caiff lleoliadau dros dro y disgwylir y byddant yn fwy na 8 wythnos neu gyda dyddiad gorffen amhenodol eu hasesu dan y polisi codi ffi am ofal preswyl a nyrsio o'r dyddiad derbyn.

GWASANAETHAU NA CHODIR FFI AMDANYNT

* Gwasanaethau a ddarperir yn unol ag adran 117 Deddf Iechyd Meddwl (ôl-ofal)
* Gwasanaethau a ddarperir fel angen cydnabyddedig yn benodol i ddarparu seibiant i'w prif ofalwr (dynodir mewn asesiad gofalwr)
* Prosiectau cyflogaeth â chymorth
* Gwasanaethau a ariannir gan grant refeniw Cefnogi Pobl
* Gwasanaethau cymorth fel y bo angen
* Gwasanaethau ar gyfer unigolion dan y cynllun gweithiwr cefnogaeth iechyd meddwl
* Gwasanaethau a ddarperir i berson dan 18 oed
* Gwasanaeth ail-alluogi

YR ASESIAD ARIANNOL

###### Cynhelir asesiad prawf modd ariannol i benderfynu os yw defnyddiwr gwasanaeth yn gymwys i wneud cyfraniad tuag at gost y gwasanaeth a dderbyniant. Cynlluniwyd yr asesiad yma i gyfrif eich gallu i dalu drwy roi ystyriaeth i'ch incwm wythnosol a'ch balans cyfalaf presennol. Ym mwyafrif yr achosion bydd Swyddog Uchafu Incwm yn ymweld â chi i lenwi'r asesiad. Bydd angen i chi roi tystiolaeth megis cyfriflenni banc i ddangos unrhyw gynilion a all fod gennych, eich incwm a'ch rhif Yswiriant Gwladol.

INCWM ASESADWY

Wrth gyfrif y ffi a asesir i chi, caiff eich incwm ei drin mewn un o dair ffordd

|  |
| --- |
| **Incwm y rhoddir ystyriaeth lawn iddo** |
| * Pensiynau Ymddeol * Pensiynau Galwedigaeth * Pensiynau personol * Incwm Blwydd-dal * Incwm o bolisïau yswiriant * Incwm o rent * Y rhan fwyaf o fudd-daliadau Nawdd Cymdeithasol (e.e. Cymhorthdal Incwm, Credyd Pensiwn, Lwfans Cyflogaeth a Chymorth, Budd-dal Anafiadau Diwydiannol, Lwfans Anabledd Difrifol) |

|  |
| --- |
| **Incwm a gaiff ei anwybyddu'n rhannol** |
| * Credyd Pensiwn - credyd cynilion hyd at uchafswm o £5.75 yr wythnos * Pensiwn Gweddwon Rhyfel - pensiwn atodol a £10. * Lwfans Byw i'r Anabl (DLA) - rhoddir ystyriaeth i 85% o'r elfen gofal cyfradd canol ar gyfer pobl yn hawlio'r gyfradd ganol neu uwch, 85%o'r elfen gofal cyfradd is ar gyfer rhai sy'n hawlio’r gyfradd is   \*gweler islaw   * Lwfans Gweini (AA) - dim ond 85% o'r gyfradd is y rhoddir ystyriaeth iddo * Taliad Annibyniaeth Personol (PIP) - 85% o gyfradd safonol yr elfen byw dyddiol ar gyfer pobl sy'n hawlio'r gyfradd safonol neu estynedig \* gweler islaw |

* Os darperir gofal yn ystod y dydd a hefyd y nos(e.e. Byw â Chymorth, Gofal Preswyl/Nyrsio Tymor Byr) rhoddir ystyriaeth i 85% o gyfradd uwch AA neu DLA a'r gyfradd uwch o PIP ar gyfer y rhai sy'n derbyn y gyfradd uwch/estynedig.
* Mae gan unigolion dros 65 oed sydd ag incwm cymhwyso sy'n uwch na'u hisafswm gwarant safonol (dan y Rheoliadau Credyd Pensiwn) hefyd hawl i anwybyddiad £5.75 o'u hincwm asesadwy.

|  |
| --- |
| **Incwm a anwybyddir yn llwyr** |
| * Lwfans Byw i'r Anabl (DLA) - Elfen symudedd * Taliad Annibyniaeth Personol (PIP) - Elfen symudedd * Bonws Nadolig * Taliadau Cronfa Gymdeithasol * Taliadau Tanwydd Gaeaf * Taliadau ILF * Budd-dal Plant * Enillion * Credyd Treth Gwaith * Credyd Treth Plant * Budd-dal Tai * Budd-dal Treth Gyngor * Premiwm Gofalwyr o Gredyd Pensiwn/Cymhorthdal Incwm * Lwfans Gweini Parhaus |

TRIN CYFALAF

Rhoddir ystyriaeth i'ch cyfalaf, sy'n cynnwys arian parod, cynilion, buddsoddiadau, eiddo a thir (heblaw eich cartref eich hun os mai dyma'ch preswylfa gyfredol) ar gyfer dibenion asesu. Anwybyddir cyfalaf dan £24,000.

Os oes gennych fwy na £24,000 o gyfalaf neu os ydych wedi dewis peidio datgan eich cyllid, codir y cyfraddau safonol arnoch am y gwasanaethau a dderbyniwch (gweler Tudalen 2) hyd at yr uchafswm ffi o £100.00 yr wythnos.

ISAFSWM INCWM

Ni ddylid mynd ag incwm asesadwy unrhyw ddefnyddiwr gwasanaeth yn is na'r Isafswm Incwm a osodwyd gan Lywodraeth Cymru wrth gyfrif y tâl yn seiliedig ar eich incwm wythnosol.

Caiff anwybyddiad penodol ar gyfer gwariant cysylltiedig ag anabledd hefyd ei dynnu o'ch incwm asesadwy wythnosol wrth gyfrif y tâl a godir arnoch.

Os ydych yn derbyn elfen credyd cynilion Credyd Pensiwn bydd gennych hawl i anwybyddiad cynilion cyfwerth ag un ai'r swm a dderbyniwch neu uchafswm ffigur o £5.75. Os na dderbyniwch gredyd cynilion ond eich bod dros 65 oed a'ch bod eich incwm cymhwyso yn uwch na'r warant isafswm safonol (a benderfynir yn defnyddio'r rheoliadau Credyd Pensiwn) bydd gennych hawl i £5.75 o anwybyddiad cynilion.

Os ydych yn talu unrhyw Forgais/Rhent a'ch Treth Gyngor (net o unrhyw fudd-dal tai neu fudd-dal treth gyngor), caiff y symiau hyn eu tynnu o'ch incwm asesadwy wythnosol wrth gyfrif y tâl a godir arnoch.

UCHAFSWM FFI WYTHNOSOL

At ddibenion asesu ariannol a chodi tâl, mae wythnos yn cychwyn ar ddydd Llun ac yn gorffen ar ddydd Sul. Cyfrifir y tâl Wythnosol Uchaf a aseswyd fel a ganlyn:

**Incwm Asesadwy Wythnosol**

Llai Isafswm Incwm

Llai Anwybyddiad gwariant cysylltiedig ag anabledd

***Llai* Anwybyddiad cynilion**

***Llai* Morgais/Rhent a Threth Gyngor**

**= Uchafswm ffi wythnosol (swm ar gael ar gyfer codi)***)*

Ni ellir codi mwy na'r **uchafswm ffi** wythnosol arnoch.

Codir y cyfraddau safonol arnoch (gweler tudalen 2) am y gofal a dderbyniwch **nes y cyrhaeddwch eich uchafswm ffi.**

DULLIAU TALU FFIOEDD

Byddwch yn derbyn anfoneb bob pedair wythnos yn rhestru'r gwasanaethau a ddarparwyd, y ffi am bob wythnos yn ystod y cyfnod a chyfanswm cost yr anfoneb.

Gellir talu drwy:

* Debyd uniongyrchol
* Siec
* Taliad ar-lein
* Cerdyn credyd neu ddebyd\* (drwy gysylltu â C2BG - gweler y rhestr gyswllt )
* Arian parod (drwy fynd â'ch anfoneb neu gerdyn talu i unrhyw Swyddfa Bost, Pay Point neu'r Ganolfan Ddinesig)

ADOLYGIADAU AC APELIADAU

Caiff eich ffi ei adolygu'n flynyddol. Mae proses adolygu ac apeliadau ffurfiol os ydych yn anhapus gyda'r ffi a aseswyd. Mae gwybodaeth am y broses yn y llyfryn Polisi Codi Ffioedd am Wasanaethau Amhreswyl.

BETH SY'N DIGWYDD I'R WYBODAETH A RODDWCH?

Caiff yr holl wybodaeth a roddwch ar gyfer dibenion asesu ariannol neu hawliadau budd-dal eu trin yn hollol gyfrinachol gan y Cyngor.

Ni fyddwn yn defnyddio'r wybodaeth yma ar gyfer unrhyw ddiben heblaw cyfrif y cyfraniad a ddisgwylir gennych tuag at y ffioedd a godir arnoch a hawlio unrhyw fudd-daliadau y mae gennych hawl iddynt.

Gallwn rannu gwybodaeth gydag adrannau eraill o fewn y Cyngor megis Budd-dal Tai a'r Dreth Gyngor i sicrhau fod yr wybodaeth a gedwir yn gywir.

SUT I GYSYLLTU Â

Gall unigolion gysylltu â'r Tîm Incwm gydag unrhyw ymholiadau am y broses asesu ariannol.

Ardal Abertyleri/ Blaina / Allan o'r Sir Michael Bees 01495 369622

Ardal Glynebwy/Cwm Kathryn Turner 01495 369509

Ardal Tredegar / Brynmawr / Nantyglo Ruth Jones 01495 369552

**Ymholiadau eraill**

C2BG (Cyswllt Blaenau Gwent)

Y Ganolfan Cyswllt

Ffôn: (01495) 311556

Tîm Cyfeirio Dyletswydd

Ffôn: (01495) 315700

**Eiriolaeth a Chyngor**

**Cyngor ar Bopeth Brynmawr**

107 - 110 Worcester Street

Brynmawr

Blaenau Gwent

NP23 4JP

**Cychwyn cyntaf (sesiynau asesu)**

Mercher: 10.00 - 13.00

Iau: 10.00 - 13.00

Ffôn: 03444772020

**Adran Gwaith a Phensiynau (Budd-daliadau Oedran Gwaith)**

Swyddfa Canolfan Byd Gwaith

Tŷ Gantre, Canolfan Ddinesig

Glynebwy NP23 6XG

0800 0556688

**Adran Gwaith a Phensiynau (Pensiynwyr)**

The Pension Service 8

Post Handling Site B

Wolverhamoton

WV99 1AN

0800 731 0469

**Prosiect Cyngor Anabledd**9A Avondale Industrial Estate,

Avondale Way,

Cwmbran

NP44 1UG

Ffôn: - 01633 485866

E-bost: [info@dap-wales.org.uk](mailto:info@dap-wales.org.uk)

Gwefan: <http://www.dapwales.org.uk>

**Llinell Gyngor Oed Cymru**

Ffôn: - 08000 223 444

[**Canolfan Cyngor Speak Easy**](http://www.speakeasyadvice.co.uk/)    
166 Richmond Road,  
Cardiff  
CF24 3BX  
Ffôn - 029 2045 3111  
  
**Llinell Ymholiad Budd-daliadau**

Rhadffôn 0800 882 200

Ffôn testun 0800 243 355

I dderbyn yr wybodaeth yma mewn Braille, print bras, yn electronig neu ar dâp sain, cysylltwch â'r Swyddog Gwybodaeth ar (01495) 354630.

Ebrill 2025

www.blaenau-gwent.gov.uk